## Rješenje Ustavnog suda Republike Hrvatske broj U-VII-868/2001 od 28. travnja 2001.

### NN 39/2001 (3.5.2001.), Rješenje Ustavnog suda Republike Hrvatske broj U-VII-868/2001 od 28. travnja 2001.

# USTAVNI SUD REPUBLIKE HRVATSKE

689

Ustavni sud Republike Hrvatske, u Vijeću troje sudaca za rješava­nje
izbornih sporova, u sastavu sudac Jasna Omejec, kao predsjednik Vijeća, te suci
Ivan Mrko­njić i Milan Vuković, kao članovi Vijeća, rješavajući u povodu žalbe
za zaštitu izbornog prava Socijaldemokratske partije Hrvatske, Gradske
organizacije Pože­ga, na sjednici održanoj dana 28. trav­nja 2001. godine,
jednoglasno je donio

## RJEŠENJE

I. Odbija se kao neosnovana žalba Socijaldemokratske partije Hrvatske,
Gradske organizacije Pože­ga, izjav­ljena protiv rješe­nja Državnog izbornog
povjerenstva Republike Hrvatske, broj: Ls-23/2001 od 19. trav­nja 2001.

II. Ovo rješe­nje objavit će se u »Narodnim novinama«.

```
Obrazlože­nje
```

1. Socijaldemokratska partija Hrvatske, Gradska organizacija Pože­ga,
podnijela je Državnom izbornom povjerenstvu Republike Hrvatske (u da­lj­njem
tekstu: Državno izborno povjerenstvo) podnesak, broj: 14-01/01 od 26. trav­nja
2001. godine, nazvan »prigovorom na imenova­nje Županijskog izbornog povjerenstva
Požeško-slavonske županije i Općinskog izbornog povjerenstva općine Čaglin«.

Državno izborno povjerenstvo
provelo je postupak i donijelo rješe­nje, broj: Ls-60/2001-1 od 27. trav­nja
2001. godine, kojim se prigovor odbija kao neosnovan u dijelu koji se odnosi na
imenova­nje članova Općinskog izbornog povjerenstva općine Čaglin.

Državno izborno povjerenstvo
istodobno je proslijedilo prigovor Ustavnom sudu Republike Hrvatske, radi
provedbe postupka i donoše­nja rješe­nja u dijelu koji se odnosi na imenova­nje
članova Županijskog izbornog povjerenstva Požeško-slavonske županije, jer se u
tom dijelu prigovor ima smatrati žalbom sukladno članku 56. Zakona o izboru članova
predstavničkih tijela jedinica lokalne i područne (re­gionalne) samouprave
(»Narodne novine«, broj 33/01 – u da­lj­njem tekstu: Zakon). To stoga što je
rješe­nje o imenova­nju stalnoga sastava Županijskog izbornog povjerenstva Požeško-slavonske
županije, protiv koje­ga je prigovor upućen, donijelo Državno izborno
povjerenstvo teme­ljem članka 28. stavka 1. istog Zakona, a isto tijelo nije
nadležno rješavati o prigovoru protiv rješe­nja koje je samo donijelo *(nemo
iudex in causa sua).*

Sukladno navedenom, Ustavni sud utvrđuje da se podneseni prigovor u tom
dijelu ima smatrati žalbom protiv rješe­nja Državnog izbornog povjerenstva o
imenova­nju stalnoga sastava Županijskog izbornog povjerenstva Požeško-slavonske
županije sa sjedištem u Pože­gi, broj: Ls-23/2001 od 19. trav­nja 2001. godine,
za čije rješava­nje je nadležan Ustavni sud Republike Hrvatske sukladno članku
88. Ustavnog zakona o Ustavnom sudu Republike Hrvatske (»Narodne novine«, broj
99/99 – u da­lj­njem tekstu: Ustavni zakon) i članku 56. navedenog Zakona o
izboru članova predstavničkih tijela jedinica lokalne i područne (re­gionalne)
samouprave.

2. U žalbi se navodi da je sastav Županijskog izbornog povjerenstva Požeško-slavonske
županije, koje je osporenim rješe­njem imenovalo Državno izborno povjerenstvo,
primjer nepotizma koji može imati bitne pos­ljedice na rezultate lokalnih
izbora u Požeško-slavonskoj županiji. To stoga što su četvorica imenovanih članova
Županijskog izbornog povjerenstva »višestruko vjenčani, krizmeni i krsni
kumovi«, što govori »o ­njihovoj prisnosti koja može u eventualnim delikatnim
situacijama tokom izbora značiti nedovo­ljnu objektivnost u donoše­nju odluka«,
a radi se o »lokalnoj sredini gdje takva vrst prijate­ljstva, kumstva i veza
utječe na stav javnosti, odnosno sredine u kojoj žive i pridonosi sum­nji u
dovo­ljan stupa­nj ­njihove nepristranosti«.

Sukladno tome, žalite­ljica zahtijeva izmjenu rješe­nja o imenova­nju Županijskog
izbornog povjerenstva Požeško-slavonske županije.

*Žalba nije osnovana.*

3. Člankom 28. stavkom 1. Zakona o izboru članova pred­stavničkih tijela
jedinica lokalne i područne (re­gionalne) samouprave propisano je da Državno
izborno povjerenstvo imenuje stalni sastav županijskih izbornih povjerenstava i
gradskog izbornog povjerenstva Grada Zagreba.

Odredbama tog Zakona nisu predviđeni razlozi za izuzeće članova odnosno
zamjenika članova izbornih povjerenstava. Či­njenica što su pojedini članovi
izbornog povjerenstva ili ­njihovi za­mjenici vjenčani, krizmeni ili krsni
kumovi ne predstav­lja zakonsku zapreku za ­njihovo imenova­nje u isto izborno
povjerenstvo ni sukladno mjerodavnoj odredbi članka 42. Zakona o općem upravnom
postupku (»Narodne novine«, broj 53/91, 103/96 – odluka Ustavnog suda broj:
U-I-248/1994 od 13. studenog 1996.), čija se pravila odgovarajuće primje­njuju
u postupcima rješava­nja izbornih sporova.

Ustavni sud u cijelosti
odbacuje tvrd­nje žalite­ljice da se u konkretnom slučaju radi o primjeru
nepotizma. Ne postoji nijedna či­njenica koja bi ukazivala da je Državno
izborno povjerenstvo imenova­njem Branimira Mi­ljevića za predsjednika i Nenada
Vlašića za zamjenika predsjednika, te imenova­njem Berislava Dev­čića i Ivanke
Pilon-Vukelić za članove, a Predraga Dra­gi­čevića i Damira Samar­džije za
zamjenike članova Županijskog iz­bo­rnog povjerenstva Požeško-slavonske županije,
protek­cionaški popunilo položaje u izbornom povjerenstvu vlastitim rođacima
ili drugim srodnicima i time eventualno zloupotrijebilo svoje ovlasti.

Ustavni sud nada­lje utvrđuje
da poziva­nje žalite­ljice na moguću nedovo­ljnu objektivnost u donoše­nju
odluka zbog međusobne »prisnosti« članova izbornog povjerenstva i ­njihovih
zamjenika ne predstav­lja okolnost koja bi mogla dovesti u sum­nju ­njihovu
nepristranost u obav­lja­nju poslova iz nadležnosti županijskih izbornih
povjerenstava, osobito stoga što su predsjednik i članovi redovnog sastava Županijskog
izbornog povjerenstva Požeško-slavonske županije suci Županijskog suda u Pože­gi,
a Povjerenstvo je u sličnom sastavu formirano i 1997. godine. Na ­nje­gov rad
dosada nije bilo prigovora.

4. Slijedom navedenog, na
teme­lju odredbe članka 129. alineje 9. Ustava Republike Hrvatske (»Narodne
novine«, broj 124/00 – pročišćeni tekst), članka 88. Ustavnog zakona i članka
56. Zakona o izboru članova predstavničkih tijela jedinica lokalne i područne
(re­gionalne) samouprave, riješeno je kao u točki I. izreke.

Odluka iz točke II. izreke
ovog rješe­nja donesena je u smislu odredbe članka 28. Ustavnog zakona.

Broj: U-VII-868/2001
Zagreb, 28. trav­nja 2001.

USTAVNI SUD REPUBLIKE HRVATSKE

Predsjednik Vijeća **dr. sc. Jasna Omejec,** v. r.

if !supportEmptyParas endif

Rješenje, NN 39/2001-689